Diari Oficial de la Generalitat Valenciana


Sumari del DOGV 9049, del 26-03-2021 (2021/3049)

RESOLUCIÓ de 18 de març de 2021, de la Conselleria d'Educació, Cultura i Esport, per la qual es modifica l'autorització al centre docent estranger British School of Alicante, d'Alacant.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9049

Data del DOGV
:   26-03-2021

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2021/3049


Data del document
:   18-03-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 de març de 2021, de la Conselleria d'Educació, Cultura i Esport, per la qual es modifica l'autorització al centre docent estranger British School of Alicante, d'Alacant. [2021/3049]  
Antecedents de fet  
Primer. L'expedient ha sigut iniciat pels representants legals de l'entitat titular del centre docent estranger British School of Alicante, amb número de codi 92095402, d'Alacant, pel qual sol·licita modificació de l'autorització per ampliació d'ensenyaments i del nombre de llocs escolars.  
Segon. Per Resolució de 9 de juny de 2020, de la Conselleria d'Educació, Cultura i Esport es va autoritzar el centre per a impartir els següents ensenyaments:  
- Des de Nursery (3 a 4 anys) fins a Year 13 (17 a 18 anys) per a un màxim de 1200 alumnes espanyols i estrangers i amb validesa fins a novembre de 2022.  
Tercer. La titularitat del centre ha presentat escrit de la representació diplomàtica britànica acreditada a Espanya, Fundación British Council, en el qual certifica el compliment dels requisits del país d'origen per a impartir ensenyaments de Prenursery (0 a 3 anys) amb validesa fins de novembre de 2022 i amb una capacitat per a acollir 25 alumnes espanyols i estrangers.  
Quart. En la seua sol·licitud de modificació de l'autorització, el centre declara que «no ha fet cap modificació, ni obra en l'edifici en referència a la sol·licitud de modificació de l'autorització per a acollir a estudiants d'infantil de 2 anys (Prenursery).  
  
Fonaments de dret  
1r. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 173/2020, de 30 d'octubre, del Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 d'octubre de 2016 l'òrgan competent per a dictar la present resolució és el secretari autonòmic d'Educació i Formació Professional.  
  
2n. Com que el centre informa que no ha realitzat obres respecte de la seua última modificació de l'autorització, de data 9 de juny de 2020, no resulta necessari sol·licitar informe a la Unitat Tècnica de la Direcció Territorial d'aquesta conselleria a Alacant.  
3r. L'ampliació d'ensenyaments sol·licitats pel centre correspon a ensenyaments reglats equivalents a nivells no obligatoris del sistema educatiu espanyol, per la qual cosa no és procedent sol·licitar informe a la Inspecció d'Educació de la Direcció Territorial d'aquesta conselleria a Alacant, de conformitat amb el que s'estableix en l'article 22.1 del Reial decret 806/1993, de 28 de maig, sobre règim de centres docents estrangers a Espanya, segons el qual «l'autorització es tramitarà amb subjecció al que s'estableix en l'article 14, amb l'excepció de l'exigit en matèria de professorat de llengua i cultura espanyoles i llengües pròpies de les comunitats autònomes».  
De conformitat amb el que s'ha exposat anteriorment, resolc:  
  
Primer  
Modificar l'autorització al centre següent, en els termes i condicions que a continuació s'especifiquen:  
Codi:11791412  
Denominació genèrica del centre: centre docent privat estranger.  
  
Denominació específica del centre: British School of Alicante.  
Titular: British School of Alicante, Societat Anònima.  
Domicili: Glorieta del Regne Unit, 5.  
Localitat: Alacant (03863).  
Província: Alacant.  
  
Ensenyaments que s'autoritzen i capacitat:  
S'autoritza la impartició dels següents ensenyaments de l'English National Curriculum:  
- Prenursery (0 a 3 anys) per a un màxim de 25 alumnes espanyols i estrangers i amb validesa fins a novembre de 2022.  
- Des de Nursery (3 a 4 anys) fins a Year 13 (17 a 18 anys) per a un màxim de 1200 alumnes espanyols i estrangers i amb validesa fins a novembre de 2022.  
  
Segon  
La present resolució tindrà efectes acadèmics a partir del curs acadèmic 2021-2022 i mentre es trobe vigent el certificat expedit per la representació diplomàtica britànica acreditada a Espanya, Fundació British Council, havent de presentar-se en aquesta conselleria l'actualització d'aquesta certificació. En cas contrari, podrà procedir-se, d'ofici, a la revocació de l'autorització d'obertura i funcionament del centre.  
  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
Per als interessats que no siguen objecte de notificació, els terminis començaran a comptar des de l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la seua notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua notificació.  
  
València, 18 de març de 2021.- El secretari autonòmic d'Educació i Formació Professional: Miguel Soler Gracia.